بریا کاکەسووری

بریا کاکەسووری (١٩٦٩ لە بۆکان، ڕۆژھەڵاتی کوردستان - )، چیڕۆکنووس و ڕۆماننووسێکی کوردە. جگە لە بڵاوکردنەوەی وتاری ئەدەبیی لە بڵاڤۆکەکانی ڕۆژھەڵات و باشووری کوردستاندا، خاوەنی چەندین بەرھەمی چاپکراوی بەپێزیشە.

بریا یەکێک لەو نووسەرە چالاکانەیە کە ساڵی ١٩٩٦ی زایینی لە شاری بۆکان، لە ناو دەستەیەکی پێنج کەسی لە چیرۆکنووسانی گەنجدا، کە ئەزموونی خوێندنەوەی چیرۆکی مۆدێرنیستییان ھەبوو و لەگەڵ شێوازی چیرۆکنووسی جیھانی تاڕادەیەک ئاشنا بوون، کۆرێک پێکدێنن بەناوی "کۆڕی خۆر"، ئەم پێنج کەسە لە ھەوڵی نوێکردنەوەی چیرۆک و دەربازبوون لە شێوە گێڕانەوەکانی پێشوودان. بریا کاکەسووری یەکێک لە ئەندامانی سەرەکیی ئەم کۆڕە ساڵی ١٣٧٧ی ھەتاوی (١٩٩٨ی زایینی) کۆمەڵە چیرۆکی "سیاسووت" بڵاودەکاتەوە.کاوان محەمەدپوور، ڕەوت و قۆناغەکانی چیرۆکی کوردی لە ڕۆژھەڵاتی کوردستان، سایتی دەنگەکان (سەردان 2018/6/1)؛ http://dengekan.ca/archives/6918  وێڕای مامۆستایەتی لە خوێندنگەکان ماوەی بیست ساڵە لە شاری سەقز و دێھاتەکانی بەردەوام کارگای چیرۆک بەڕێوە دەبات و ھانی خاوەن زەوقان دەدات. داھاتی ئەم کارگایانە ھاتنە کایەی دەیان نووسەر و خاوەن قەڵەمن کە ئاشقانە دەنووسن و بێ‌وچان کار دەکەن، لە ناویاندا نووسەری زۆر جیددیش ھەیە، کە ئەم لایەنە بەشێکی گەورەی ژیانی ئەدەبی و فەرھەنگی بریا بووە.

 بەرھەمەکانی نووسەر 
 سیاسووت،کاکەسووری، بریا، سیاسووت، بڵاوکەرەوە نووسەر (چاپی جەماڵی)، بۆکان ١٩٩٨ کۆمەڵە چیرۆک، ١٩٩٨
 سەفەرنامەی دۆزەخ،کاکەسووری، بریا، سەفەرنامەی دۆزەخ، بڵاوکەرەوە نووسەر (چاپی ئاکار/ ھەولێر)، ٢٠١١ کۆمەڵە چیرۆک، ٢٠١١
 تابووتی تەمەن،کاکەسووری، بریا، تابووتی تەمەن، بڵاوکەرەوە نووسەر، بۆکان ٢٠١٢ کۆمەڵە چیرۆک، ٢٠١٢
 دەنگدانەوە،کاکەسووری، بریا، دەنگدانەوە، بڵاوکەرەوە نووسەر، بۆکان ٢٠١٢ کۆمەڵە چیرۆک، ٢٠١٢
 مەرگەژین،کاکەسووری، بریا، مەرگەژین، پەخشانکاری بیریار، سەقز ٢٠١٥ کۆمەڵە چیرۆک،  ٢٠١٥
 چریکە و تاریکستانی ساڵە سپییەکان،کاکەسووری، بریا، چریکە و تاریکستانی ساڵە سپییەکان، پەخشانکاری بیریار، سەقز ٢٠١٧ ڕۆمان، ٢٠١٧

 سەرچاوەکان 

پۆل:زیندووان
پۆل:لەدایکبووانی ١٩٦٩
پۆل:کوردەکانی ڕۆژھەڵاتی کوردستان
پۆل:نووسەرانی کورد
پۆل:خەڵکی بۆکان
پۆل:نووسەرانی کوردیی ناوەندی